ഭഗത് സിംഗ് രക്തസാക്ഷിത്വത്തിൽ പ്രതിഷേധിച്ച് തിരുവനന്തപുരം 1931 മാർച്ച് 23ന് നടന്ന പ്രതിഷേധ പ്രകടനമാണ് കേരളത്തിലെ ആദ്യ യുവജനസംഘടനയായ യൂത്ത് ലീഗിൻറെ പിറവിക്ക് കാരണമായത്. എൻ സി ശേഖർ, കോട്ടൂർ കുഞ്ഞുകൃഷ്ണപ്പിള്ള എന്നിവരായിരുന്നു നേതൃത്വം. സോവിയറ്റ് വിപ്ലവം നടന്നതോടെ ജനങ്ങൾക്കാകമാനം പുതിയ ആവേശം ഉണർന്നുവരികയുണ്ടായി. ലെനിൻറെ നിർദ്ദേശ പ്രകാരം ലോകത്താകമാനം ഇത്തരത്തിലുള്ള യുവജനപ്രസ്ഥാനങ്ങൾ ഉയർന്നുവരുന്ന കാലമായിരുന്നു അത്. യൂത്ത് ലീഗിൻറെ രൂപീകരണയോഗം തിരുവനന്തപുരം ബാലരാമപുരത്താണ് നടന്നത്. പൊന്നറ ശ്രീധരനായിരുന്നു ആദ്യ പ്രസിഡൻറ്. എൻ സി ശേഖർ പ്രധാന സംഘാടകനായിരുന്നു. വിദേശ വസ്ത്ര ബഹിഷ്കരണം, ടിക്കറ്റിങ് എന്നിങ്ങനെയായിരുന്നു സമരങ്ങൾ. യൂത്ത് ലീഗിൻറെ വേദിയിലാണ് കേരളത്തിൽ ആദ്യമായി "ഇങ്ക്വിലാബ് സിന്ദാബാദ്" മുഴങ്ങി കേൾക്കാൻ കീഴടങ്ങിയത്. യൂത്ത് ലീഗിൻറെ സമ്മേളനം അലങ്കോലപ്പെടുത്താൻ അന്നത്തെ ദിവാനായിരുന്ന സർ സി പി രാമസ്വാമി അയ്യർ ശ്രമിച്ചതും പരാജയപ്പെട്ടതും ചരിത്രമാണ്.

1934 മാർച്ച് 13 അഭിനവ ഭാരത് യുവക് സംഘം എന്ന ഒരു യുവജന സംഘടന കണ്ണൂരിലെ കരിവെള്ളൂർ രൂപംകൊണ്ടു. യുവാക്കളിൽ സ്വാതന്ത്ര്യബോധവും ആദർശനിഷ്ഠയും വളർത്തിയെടുത്ത് അവരെ സാമൂഹ്യ പ്രവർത്തനത്തിന്റെ വഴിയിലേക്ക് എത്തിക്കുകയായിരുന്നു ഇതിൻറെ പ്രധാന ലക്ഷ്യം. ഭഗത് സിംഗിനെ 'നൗജവാൻ ഭാരത് സഭ'യുടെ മാതൃകയിൽ രൂപംകൊണ്ട യുവജനപ്രസ്ഥാനം മലബാറിലെ ആദ്യത്തെ സംഘടിത യുവജനപ്രസ്ഥാനമാണിത്. എ വി കുഞ്ഞമ്പു പ്രസിഡണ്ടായും ഓ.വി കുഞ്ഞമ്പുനായർ സെക്രട്ടറിയായും പ്രവർത്തിച്ചു.

എഐവൈഎഫ് രൂപീകരണം
കേരളം
ഡിവൈഎഫ്ഐ രൂപീകരണം
കെഎസ്വൈഎഫ്